Na osnovu člana 69. stav (1), a u vezi sa članovima 70. i 72. Zakona o visokom obrazovanju (“Službene novine Kantona Sarajevo”, broj: 36/22 i 28/25), člana 111., a u vezi sa članovima 117. i 118. Statuta Univerziteta u Sarajevu, broj: 01-14-35-1/23 od 26.07.2023. godine i Odluke Vijeća Univerziteta u Sarajevu – Farmaceutskog fakulteta, broj: 0101-5581/25 od 02. 10. 2025. godine, Vijeće Univerziteta u Sarajevu - Farmaceutskog fakulteta, Univerzitet u Sarajevu- Farmaceutski fakultet objavljuje

**ISPRAVKU TEKSTA JAVNOG KONKURSA** **za izbor dekana na Univerzitetu u Sarajevu - Farmaceutskom fakultetu za mandatni period 2026-2030. godine**

I

U konkursu za izbor dekana na Univerzitetu u Sarajevu - Farmaceutskom fakultetu za mandatni period 2026-2030. godine koji je usvojen Odlukom Vijeća, broj: 0101-5005/25 od 18. 09. 2025. godine, objavljenog dana 19.09.2025. godine u dnevnim novinama „Dnevni avaz“i internet stranicama Univerziteta u Sarajevu (www.unsa.ba) i Univerziteta u Sarajevu-Farmaceutskog fakulteta (www.ffsa.unsa.ba) vrši se tehnička ispravka dijela teksta koji se odnosi na dokumentaciju koju su kandidati dužni dostaviti u tačci 7, pa ispravljeni tekst glasi:

“7. Potvrdu da je član vijeća i da je u radnom odnosu sa punim radnim vremenom na Univerzitetu u Sarajevu - Farmaceutskom fakultetu izdatu nakon objavljivanja Javnog konkursa.”

II

Tekst Javnog konkursa za izbor dekana/dekanice Univerziteta u Sarajevu-Farmaceutskog fakulteta objavljen dana 19.09.2025. godine u ostalim dijelovima ostaje nepromijenjen.

III

Rok za podnošenje prijava se produžava za petnaest (15) dana od dana objavljivanja Ispravke javnog konkursa.